Kamu bisa jelasin ke aku soal Perang Banjar dalam bahasa banjar?

Perang Banjar atawa Perang Banjar-Barito atawa Perang Kalimantan Selatan adalah patampuran ganal antara Kasultanan Banjar malawan kolonial Walanda antara tahun 1859-1905. Wilayah patampuran manukupi sapalih ganal wilayah Kasultanan Banjar nang damini manjadi prupinsi Kalimantan Selatan wan Kalimantan Tangah.

Perang Banjar balangsung antara 1859 -1905 (manurut sumber Walanda 1859-1863). Bapiduhal lawan Walanda sudah bamula tumatan Walanda dapat hak manguluh di bandar dagang Kasultanan Banjar. Walanda umpat jua malabuni urusan kasultanan, nang imbahnya maulah magin camuh. Pada tahun 1785, Pangiran Nata nang manjadi wali putra mahkota, maangkat sidin saurang jadi raja nang  bagalar Sultan Tahmidullah II (1785-1808) wan mambunuh sabarataan putra almarhum Sultan Muhammad. Pangiran Amir, sabigiannya pawaris tahta nang salamat, bahasil malariakan diri lalu maadakan palawanan lawan dukungan amangnya Gusti Kasim (Arung Turawe), tagal gagal. Pangiran Amir (kai Pangeran Antasari) paampihannya tatangkap imbah ngitu dibuang ka Ceylon (Wahini Sri Langka).